*15. számú előterjesztés*

Döntés közterületek elnevezéséről

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető Kondriczné dr. Varga Erzsébet jegyző **Törvényességi ellenőrzést végezte:** dr. Firle Anna aljegyző |

**Tisztelt Képviselő-testület!**

1. **Kezdeményezések**

a) Nagy Viktor azzal a kéréssel fordult Bátaszék Város Önkormányzatához, hogy a Bátaszék 0120/41 hrsz-on található lakóházának házszámot igényeljen. Jelenleg a 0120/157 hrsz.-ú kivett saját használatú út ingatlan sem rendelkezik közterület névvel, melyről a 0120/41. hrsz.-ú ingatlan megközelíthető. Így első lépésként a közterület elnevezése szükséges.

b) Kincses László azzal a kéréssel fordult Bátaszék Város Önkormányzatához, hogy a Bátaszék 0189/14 hrsz-ú ingatlana vonatkozásában házszám igazolást állítson ki a Hivatal. Az igazolást nem állt módunkban kiadni, mivel a 0713 hrsz.-ú kivett közút ingatlan, melyről a nevezett hrsz. megközelíthető, nem rendelkezik utcanévvel.

**II. Jogszabályi háttér**

A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.)13. §(1) bekezdés 3. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladat a közterületek elnevezése.

A Mötv.14/A. §(1) bekezdése szerint minden belterületi és olyan külterületi közterületet el kell nevezni, amely olyan ingatlanhoz vezet, amelyen [az épített környezet alakításáról és védelméről szóló törvény](https://optijus.hu/optijus/lawtext/99700078.TV/tvalid/2017.1.1./tsid/) szerinti épület található.

A Mötv. 42. § 8. pontja alapjána képviselő-testület hatásköréből nem ruházható át a közterület elnevezése.

A Mötv. 143. § (3) bekezdése értelmében felhatalmazást kap a települési önkormányzat, hogy rendeletben állapítsa meg a közterületek elnevezésének, valamint az elnevezésük megváltoztatására irányuló kezdeményezés és a házszám-megállapítás szabályait.

Bátaszék Város Önkormányzatának Képviselő-testülete a 16/2013. (VI. 24.) önk.-i rendelet (továbbiakban: Rendelet) elfogadásával alkotta meg a közterületek elnevezésével, valamint a házszám-megállapítással kapcsolatos szabályokról szóló önkormányzati rendeletét.

A Rendelet 2. § c) pontja szerint *közterület:* a közhasználatra szolgáló minden olyan állami, vagy önkormányzati tulajdonban álló földterület, amelyet rendeltetésének megfelelően bárki használhat, ideértve a közterületnek közútként szolgáló és a magánterületnek a közforgalom számára a tulajdonos (használó) által megnyitott és kijelölt részét, továbbá azt a magánterületet, amelyet azonos feltételekkel bárki használhat.

A Rendelet 6. § (1) bekezdése alapján közterület elnevezését kezdeményezheti a polgármester, a képviselő-testület bizottsága, a városi nemzetiségi önkormányzat, a helyi önkormányzat képviselője, az érintett közterülettel kapcsolatban lévő ingatlanok tulajdonosainak, használóinak legalább 1/3-a.

A fenti szakasz (2)-(3) bekezdése szerint közterület elnevezésére irányuló írásos kérelmet, javaslatot a polgármesterhez kell benyújtani. Ennek tartalmaznia kell az elnevezni kívánt közterület pontos lehatárolását, valamint rövid indoklását. A polgármester a kezdeményezést a képviselő-testület soron következő ülésén terjeszti elő.

**III. A közterületek elnevezésére irányuló javaslat**

a) A **0120/157 hrsz-ú** kivett saját használatú út vonatkozásában a Kövesdi Hegyhát dűlő elnevezést javasoljuk.

b) A **0713 hrsz-ú** kivett közút tekintetében a Felső Kövesdi szőlőhegy elnevezést javasoljuk.

Kérem, hogy az alábbi határozat javaslatok elfogadásával fenti közterületeket szíveskedjen elnevezni.

1. **számú H a t á r o z a t i j a v a s l a t :**

**a 0120/157 hrsz.-ú közterület elnevezésére**

Bátaszék Város Önkormányzata Képviselő-testületének- a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

a) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 3. pontjában, valamint a közterületek elnevezésével, valamint a házszám-megállapítással kapcsolatos szabályokról szóló 16/2013. (VI. 24.) önkormányzati rendelet 6. § (4) bekezdésében biztosított hatáskörében eljárva az 0120/57 helyrajzi számú külterületi ingatlant **Kövesdi Hegyhát dűlő**nek nevezi el.

b) felkéri a jegyzőt, hogy a közterület elnevezéséből adódó intézkedéseket tegye meg.

*Határidő:* 2021. február 28.

*Felelős:* Kondriczné dr. Varga Erzsébet jegyző

 *Határozatról értesül:* Bátaszéki KÖH városüz. iroda

 Bátaszéki KÖH pénzügyi iroda

irattár

1. **számú H a t á r o z a t i j a v a s l a t :**

**a 0713 hrsz.-ú közterület elnevezésére**

Bátaszék Város Önkormányzata Képviselő-testületének- a Kormány által a 478/2020. (XI. 3.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere

a) a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 3. pontjában, valamint a közterületek elnevezésével, valamint a házszám-megállapítással kapcsolatos szabályokról szóló 16/2013. (VI. 24.) önkormányzati rendelet 6. § (4) bekezdésében biztosított hatáskörében eljárva a 0713 helyrajzi számú külterületi ingatlant **Felső Kövesdi szőlőhegy**nek nevezi el,

b) felkéri a jegyzőt, hogy a közterület elnevezéséből adódó intézkedéseket tegye meg.

*Határidő:* 2021. február 28.

*Felelős:* Kondriczné dr. Varga Erzsébet jegyző

 *Határozatról értesül:* Bátaszéki KÖH városüz. iroda

 Bátaszéki KÖH pénzügyi iroda

irattár